|  |  |  |
| --- | --- | --- |
| Anrhydeddus Gymdeithas  Y Cymmrodorion | Badge.jpg | The Honourable Society  Of Cymmrodorion |
| Sefydlwyd 1751 | Founded 1751 |
|  |  |
|  |  |  |
| **NODDWR/PATRON: EI UCHELDER BRENHINOL TYWYSOG CYMRU / HRH THE PRINCE OF WALES** | | |

Cofnodion Drafft y Cyfarfod Cyffredinol Blynyddol a gynhaliwyd yng Nghymdeithas Feddygol Llundain am 5.30yp ar Ddydd Mawrth 24 Mai, 2022. Roedd pymtheg cyfranogwr yn bresennol.

1. **Ethol Cadeirydd**

Etholwyd y Llywydd, Prys Morgan, yn Gadeirydd – cynigiwyd gan Siân Tudor Reid ac eiliwyd gan Huw Wynne Griffith. Dywedodd Prys Morgan mai hwn fyddai ei gyfarfod olaf fel Llywydd, er y byddai’n cadeirio darlith yr Eisteddfod ym mis Awst, cynnal y Seremoni Fedal ym Mehefin a rhoi darlith yn 2023, yn ogystal â mynychu digwyddiadau.

1. **Ymddiheuriadau am absenoldeb**; ni dderbyniwyd un.
2. **Cofnodion y Cyfarfod Cyffredinol Blynyddol a gynhaliwyd ar 24 Mai 2021.**

Cynigiodd Robert John ac eiliodd Elinor Talfan Delaney y dylid cymeradwyo’r cofnodion hyn.

**4.** **Adroddiad Blynyddol a Chyfrifon yr Ymddiriedolwyr am** **2021**

Cynigiwyd gan John Elliott ac eiliwyd gan Huw Wynne Griffith, bod y cyfarfod yn derbyn Adroddiad Blynyddol a Chyfrifon yr Ymddiriedolwyr.

**5. Etholiadau**

***5.1. Llywydd***

Ar ôl dwy flynedd ar bymtheg fel Llywydd dymuniad Prys Morgan yw ymddeol o’r rôl. Dywedodd bod y Cyngor yn frwdfrydig wedi cynnig Syr Deian Hopkin fel Llywydd a soniodd am yrfa ddisglair Syr Deian fel hanesydd ac fel Is-Ganghellor Prifysgol South Bank.

Cynigiwyd gan Huw Wynne Griffith ac eiliwyd gan Elinor Talfan Delaney y dylid cymeradwyo’r cynnig yn wresog ac etholwyd Syr Deian Hopkin yn Llywydd.

***5.2. Is-Lywyddion***

Mae’r Ysgrifennydd Mygedol wedi ysgrifennu at yr holl Is-Lywyddion i ofyn a ydynt am gael eu hystyried i’w hail-ethol.

Mae dau Is-Lywydd am ymddiswyddo; Y Fonesig Carys Davies a’r Arglwydd David Owen.

Diolchodd Prys Morgan i’r holl Is-Lywyddion am eu gwasanaeth a nododd yn enwedig gyfraniad Y Fonesig Carys Davies.

Mae Syr Anthony Evans, Mr Alun Michael, Yr Arglwydd Morris, Yr Arglwydd Murphy, Syr Keith Thomas, Yr Arglwydd Thomas a’r Arglwydd Wigley yn dymuno sefyll i gael eu hail-ethol.

Hyd yn hyn ni chafwyd ymateb gan Yr Arglwydd Kinnock, Yr Arglwydd Morgan a Glyn Davies.

Cynigiodd Ceridwen Roberts ac eiliodd Robert John, y dylid apwyntio’r holl ymgeiswyr sydd yn ceisio cael eu hail-ethol a chytunwyd y byddai unrhyw Is-Lywyddion presennol sy’n datgan dymuniad i gael eu hail-ethol yn cael eu hapwyntio.

Dywedodd Ceridwen Roberts bod y Gymdeithas yn bwriadu apwyntio Is-Lywyddion newydd, efallai nifer llai nag sydd wedi bod yn y gorffennol gyda’r syniad bod ganddynt fwy o ymgysylltiad â’r Gymdeithas. Dywedodd bod rhai Is-Lywyddion wedi mynegi dymuniad i gael mwy o ymgysylltiad â’r Gymdeithas.

Mae’r Gymdeithas wedi gwahodd Dr Carol Bell i sefyll fel Is-Lywydd.

Cynigiodd Elinor Talfan Delaney ac eiliodd Sioned Bowen ac etholwyd Dr Carol Bell fel Is-Lywydd.

***5.3. Aelodau’r Cyngor***

Mae aelodau canlynol y Cyngor yn dymuno sefyll i’w hail-ethol am dair blynedd arall o 2022-2025; Sioned Bowen, Michael Gibbon, Sara Elin Roberts a Stephen Roberts.

Mae Tomos Packer yn sefyll fel Trysorydd Mygedol am dymor o dair blynedd o 2022-2025 oherwydd yn flaenorol cafodd ei gyfethol gan y Cyngor.

Cynigiodd Deian Hopkin ac eiliodd Huw Wynne-Griffith y dylid ethol neu ail-ethol yr aelodau Cyngor hyn.

Manteisiodd Prys Morgan ar y cyfle i ddiolch i Huw Wynne-Griffith am ei wasanaeth am flynyddoedd lawer i’r Gymdeithas fel Trysorydd ac am ei gefnogaeth gadarn i’r Gymdeithas fel aelod o’r Cyngor ac yn ei bresenoldeb rheolaidd mewn digwyddiadau.

**6. Archwiliwr Annibynnol**

Apwyntiwyd Mr Adrian Waddingham CBE FIA fel archwiliwr annibynnol y cyfrifon ar gyfer y flwyddyn i ddod.

**7.** **Unrhyw Fater Arall**

Diolchodd Ceridwen Roberts i Prys Morgan am ei wasanaeth fel Llywydd gweithgar a hynaws a hefyd fel Golygydd blaenorol ac am gyfrannu cymaint o ran cynghori ar ddarlithoedd a chysylltu’r Gymdeithas ag academia Cymru. Hefyd rhoddodd groeso cynnes i Deian Hopkin a fynegodd ei werthfawrogiad o gyfraniad Prys Morgan a’i ddiolch i’r Gymdeithas am gael ei ethol i rôl y Llywydd.

Daeth y cyfarfod i ben am 18.00